cyanic-selkie/wikianc huggingface dataset:
माघे सङ्क्रान्ति
धार्मिक विश्वास
माघीको दिन स्नान गरी तिलको आगो ताप्नाले वर्ष भरिको पाप पखालिन्छ भन्ने मान्यता थारू समुदायमा छ । दाङ-देउखुरीमा पर्ने धार्मिकस्थल रिहार थारू समुदायको परम्परागत देवथानको रूपमा रहेको छ, त्यहाँको तातो कुण्डमा स्नान गर्न माघीको दिन भक्तजनहरूको ठूलो घुइँचो लाग्दछ । त्यहाँ भारतबाट समेत ठूलो सङ्ख्यमा तीर्थालुहरू आउँछन् । त्यहाँ स्नान गरेमा मनोकामना पूरा हुने, निःसन्तानले सन्तान पाउने भन्ने धार्मिक विश्वास छ । यसैगरी दाङ-देउखुरीकै गोबरडिहाको जङ्गलवा कुट्टीमा पनि माघे सङ्क्रान्तिमा मानिसहरू रातभरि जाग्रम गरी पूजाआजा गर्छन् । यसलाई बाघनाथ बाबा कुट्टी भनिन्छ । त्यस्तै, दाङ-देउखुरीको कालापानीको कुण्डमा स्नान गरी पूजा गर्नाले लुतोलगायतका रोग निको हुन्छ भन्ने जनविश्वास छ । यो ठाउँ स्थानिय थारू भाषामा खौराबाबाको नामले प्रख्यात छ । खौराबाबालाई शिवजीको अर्को रूप मानिन्छ ।
सम्बन्ध प्रगाढ बनाउने दिन
माघीको दिन नुहाएर दाल, चामल छोइसकेपछि मान्यजनहरूसँग ढोगभेट गरी आशीर्वाद लिने प्रचलन छ । यसलाई सेवाढोग वा सेवा सलाम लग्ना भनिन्छ । यो प्रक्रिया घरबाट सुरू भई गाउँभरि नै गएर सेवा सलाम लिने दिने र खानपिन गर्ने प्रचलन छ । जति ठूलो गाउँ भए पनि सबै घरमा सेवासलामको लागि पस्नुपर्ने हुन्छ । मन मिल्नेहरू समूहमा आबद्ध भई सेवासलाम लाग्ने गर्दछन् । यसले समुदायमा एकता, मित्रता, आपसी सहयोग, सद्भाव आदान प्रदान गर्ने कार्यमा सहयोगी भूमिका खेल्छ । कसैसँग रिसइबी छ भने माघी नुहाएर, एकआपसमा अङ्कमाल गरी मेलमिलाप गरिन्छ । त्यसैले माघीलाई सम्बन्ध प्रगाढ बनाउने दिनको रूपमा पनि लिइन्छ ।
नयाँ आर्थिक वर्ष
माघी पर्वलाई नयाँ वर्षको रूपमा पनि लिने गरिन्छ । पुस मसान्तमा आ-आफ्नो लेनदेन, हरहिसाब चुक्ता गर्ने र माघ १ गतेदेखि नयाँ हिसाबकिताब सुरू गर्ने प्रचलन छ । हुन त यो प्रचलन नयाँ होइन | प्राचीन कालमा गतेको प्रचलन न आउँदा तिथि अनुसारका वास्तविक माघ महिनाबाट नयाँवर्ष शुरू हुन्थ्यो र पुष कृष्ण औंसीमा वर्षान्त हुन्थ्यो | वेदांग ज्योतिषमा भनिएको छ- माघशुक्लप्रन्नस्य पौषकृष्णसमापिनः| युगस्यपञ्चवर्षस्य कालज्ञानं प्रचक्षते | माघशुक्ल प्रतिपदाबाट नयाँ आर्थिक कार्यनीति शुरु भै पौषकृष्ण औंसीमा सक्किने खालको हुन्थ्यो | यस्ता पञ्चवर्षात्मक कार्ययोजनाहरू लागु गरिन्थे| माघीमा नै घरपरिवारभित्र होस् या गाउँ समुदायमा आगामी वर्षको लागि खेतीपातीलगायत यावत् अन्य व्यवहारहरूको नवीकरण गरिन्छ ।
घरसल्लाह गर्ने पर्व
माघीमा नै थारू समुदायका मानिसहरू आफ्नो घर सल्लाह गर्ने प्रचलन रहेको छ । माघीमा भाइभाइ एक ठाउँमा बसेर खानपिन गर्दै घर सल्लाह गर्ने गरिन्छ । घर सल्लाहमा कसलाई के जिम्मेवारी दिने, घरको मूलीको बन्नेजस्ता कुराको छलफल हुन्छ । घरपरिवारभित्र जिम्मेवारी पाएका सदस्यले माघीमा स्वतन्त्र भएर हेरफेर गर्न सक्दछन् । जस्तै गरढु्रै -घरमुली बन्ने) गर्ने, 'बहरिया' -घर बाहिरको कामको जिम्मेवारी) आदि कामको जिम्मेवारी परिवर्तन माघीमा नै गर्ने गरिन्छ । यही बेला घरमा मिलेर बस्ने या छुट्टनिे कुराको समेत सल्लाह हुन्छ । भाइभाइमा मन नमिले माघीमा नै अशंबण्डा गरिन्छ । यसलाई घर फुटाइ पनि भनिन्छ । अंशबण्डामा कुनै भाइलाई मर्का नपरोस् भन्ने उद्देश्यले गाउँका पञ्च भलाद्मी, महटाँवा, बरघरहरूलाई मध्यस्थकर्ताको रूपमा बोलाईएको हुन्छ ।
अगुवा चुन्ने काम
गाउँको विकास कसरी गर्ने भन्ने सवालमा माघको पहिलो हप्ताभित्रै बैठक बसेर सामूहिकरूपमा गत वर्षको कामकारबाहीबारे छलफल गरिन्छ । वर्षको एकपटक बस्ने गाउँको सो भेलालाई 'भुरा खेल-ख्याला)' भनिन्छ । बैठक गाउँको अगुवाको घरमा बस्छ । अगुवालाई ठाउँविशेष अनुसार बरघर, ककनदार, भल्मन्सा, महटाँवा पनि भनिन्छ । बैठकमा गत वर्षमा भए गरिएका कुलापानी, धार्मिक पूजापाठलगायत विकासको कामको समीक्षा हुन्छ । आगामी वर्षको लागि उही बरघरलाई निरन्तरता दिने या नयाँ चुन्ने विषयमा छलफल हुन्छ । सोही बैठकले सहायक बरघर, अघारी, सघारी, कुलापानी चौधरी, गाउँको चौकीदारदेखि फलामको काम गर्ने व्यक्तिसम्मको छनोट गर्छ । यही बैठकले गाउँलाई अनुशासित बनाउन नयाँ नियम कानुन पनि बनाउँछ । नियम उल्लङ्घन गर्नेलाई बरघरको अध्यक्षतामा बसेको बैठकले जरिवाना तोक्छ । बरघरको महत्त्वलाई दृष्टिगत गर्दै विगत केही वर्षयता जिल्ला बरघर समिति पनि गठन हुन थालेको छ । यसरी लोकतान्त्रिक ढङ्गले थारू समुदायमा अगुवा चुन्ने काम माघीमा नै गरिन्छ ।
महोत्सवको लहर
माघी पर्व पहिले खासगरी पश्चिम भेगको थारू गाउँघरमा मात्र सीमित थियो । राजधानीमा बसोबास गर्ने थारूहरूले विगत सात वर्षदेखि माघी महोत्सवको आयोजना गर्न थालेका हुन् । विशेष गरी २०५९ सालमा सरकारले माघीमा सार्वजनिक बिदाको व्यवस्था गरेपछि थरूहट सबै क्षेत्रमा महोत्सवको रूपमा मनाउन थालिएको हो । माघी महोत्सवमा थारू संस्कृति झल्किने परम्परागत हस्तकला प्रदर्शनी, पहिरन, भेषभूषा, थारूहरूको मौलिक खानाको परिकार घोंघी, ढिक्रीलगायत फुड फेस्टिबल एवं सांस्कृतिक झाँकी, नाचगानजस्ता कार्यक्रम प्रस्तुत गर्ने गरिन्छ ।
मगर जाति
नेपालका मगर जातिहरू बीच माघे सङ्क्रान्ति लाई मुख्य पर्वको रूपमा धुमधाम सॅग मनाउने चलन छ । मगरहरूको राष्ट्रिय पर्व घोषणा भइसकेको माघे सङ्क्रान्ति पूर्व र पश्चिम अर्थात् मगरहरू बीचमै पनि भिन्न विशेषता र प्रकृतिमा मनाइने गरेको छ। माघे सङ्क्रान्तिलाई मगर जातिले तीन दिनसम्म धुमधामका साथ चेलीबेटी पुज्ने र पितृ पूजा गर्ने पर्वका रूपमा मनाउने गरेको पाइन्छ। बालकहरू धनु काँड खेल्दै माघे सङ्क्रान्तिको रौनकका सुरू गर्छन्।वन-तरुलबिना दिदी बहिनीलाई पूजा गर्न नमिल्ने मान्यता भएकोले पुस मसान्तमा दाइ भाइ जिरेलतिर लाग्छन्। घरमा बसेकाहरू धान कुट्दै, सक्खर तथा घर-तरुल खनेर तयारी गर्छन्। अबेर वन-तरुल लिएर फर्केका पाइहरू रात भरर तरुलपकाउने देखिखि पुरी बनाउने अधिष्ठान्न भोजपकाउनुमामा व्यस्त हुन्छन्।
दोस्रो दिन
दिन छिप्पिँदै गएपछि ती गाउँको चौतारामा भेला भएर 'होम्पई' (परम्परागत जातीय नृत्य) नाच्छन्। यसमा डोकोलाई सारी-चोलो लगाइदिएर पोते-तिलहरी र चुरा लगायतका गहनाले सजाइन्छ। होम्पई नाँच्दा केटी डोकोभित्र रहेर काठबाट बनाइएका टाउको, हात हल्लाउँदै, जिस्कँदै फन्फनी घुमेर नाच्छन्। जुनसुकै उमेरका पनि यो नृत्य र मेला हेर्न गाउँको चौतारीमा भेला हुन्छन्। मेलामा कसैले पिङ खेल्छन्, कैसैले धनुकाँड खेल्छन्, कसैले नाँच हेर्छन् भने कोही दोहोरी गाएर रमाइलो गर्छन्। युवतीहरू होम्पई नाचिसकेपछि युवा र बूढापाकाको 'पैसारु/पैचारु' नाच सुरू हुन्छ। यो गोलो आकार बनाएर झिली, मादल, पैजन, छिनछिनेजस्ता विविध बाजागाजाको धुनमा नाच्ने गरिन्छ। युवा सिकारुहरूले नाइकेलाई पछ्याउँदै पैचारुको बाइस चाला (नाचको प्रकार) नाच्छन्, जसको बीचबीचमा तालसँगै स्वरको लय मिलाएर उत्साहित पार्ने पनि गरिन्छ।
शुक्रग्रह
शुक्रग्रह सौर्यमण्डलमा सूर्यबाट दोस्रो ग्रह हो। यस ग्रहको सतह चट्टानले बनेको छ र यसको वायूमण्डल कार्बन्डाईअक्साइड् र बिषालूसल्फ्युरिक् एसिडले बनेको हुन्छ। पृथ्वीको सामान्य तापक्रममा सल्फ्युरिक् एसिड तरल् अवस्थामा हुन्छ तर शुक्रग्रह यती तातो छ की शुक्रग्रहमा भएको सल्फ्युरिक एसिड वाष्पीकरण भएर ग्यासको रूपमा पाइन्छ। हरितगृह प्रभावका कारण यो ग्रह सौर्य परिवारको सबै भन्दा तातो ग्रह बनेको छ जसका कारण पृथ्वीमा बस्ने कुनै पनि सजिव वस्तु त्यहाँ जीवित रहने कल्पना समेत् गर्न सकिदैन। यसको वायूमण्डलमा रहेको बाक्लो बादलका कारण यस ग्रहको सतह राडारको सहायताले मात्र पहिल्याउन सकिन्छ। शुक्र ग्रह आकारमा पृथ्वीभन्दा अलिकति मात्र सानो छ । पृथ्वीको व्यास १२ हजार आठसय किलोमिटर छ भने शुक्रको व्यास १२ हजार १०२ किलोमिटर छ । शुक्र ग्रह सूर्यबाट १० करोड ८२ लाख आठ हजार नौ सय किलोमिटरको दूरीमा रहन्छ । यसले सूर्यलाई एक पटक घुम्न आठ महिना अथवा २२४ दिन १६ घण्टा लगाउँछ । सूर्यबाट नजिकभएको हुनाले यसको सूर्यपट्टि फर्केको सतह निकै तातो हुन्छ । यो ग्रहको सतहमा चार सय डिग्री सेल्सियससम्म तापक्रम हुने कुरा वैज्ञानिकहरूले पत्ता लगाएका छन् ।
यस ग्रहलाई अङ्ग्रेजीमा विनस (Venus) भनिन्छ जुन रोमन माया र सुन्दरताकीदेवी विनसको नामबाट राखिएको हो।
शुक्रग्रह पृथ्वीको आकाशबाट प्रायजसो सधैं देखिन्छ तर बिहान सबेरै र सूर्यास्तको केहीक्षण पछि राम्रो सँग देखिन्छ। यो ग्रह पृथ्वीबाट आकाशमा देखिने वस्तु मध्ये सूर्य र चन्द्रमा पछिको सबै भन्दा चम्किलो वस्तु हो। यसलाई कहिले काहिं प्रात तारा र the "Evening Star" पनि भनिन्छ किन भनें यो ग्रह प्रायजसो यीनै समयमा देखापर्छ र जबसम्म बाइनाकुलर् वा दूरदर्शकयन्त्रको प्रयोग गरिंदैन तब सम्म यो ग्रह तारा जस्तै देखिन्छ।साँझमा पश्चिम दिशातर्फको आकाशमा अलिक माथि हेरेको खण्डमा निकै चम्किलो आकाशीय पिण्ड देखिने छ । एकनासले प्रकाशित भइरहेको त्यो पिण्ड नै शुक्र ग्रह हो । यसरी नै यो ग्रह कहिले सूर्योदयभन्दा अगाडि पूर्वी आकाशमा पनि देखिन्छ । त्यसैले लोकबोलीमा यसलाई बिहानीतारा पनि भनिन्छ ।
पौडेल
पौडेल वा पौड्याल थर नेपाल तथा भारतको बाहुन तथा क्षेत्री परिवारमा पाइन्छ। बाहुन पोउडेल थरको उत्पत्ति 'पौडि' र 'आयल' दुई शब्द मिलेर बनेको विश्वास गरिन्छ । पौडेलहरूको गोत्र आत्रेय हो । यिनका बान्धव दुलाल, अर्याल, कालिकोटे खँड्का, थापा बगाले, सिग्देल, पोखरेल(पानी), आदि हुन् । उनीहरू आफू अत्रि ऋषिका पुत्र आत्रेयका सन्तान भएको विश्वास गर्दछन्। सेता पौडेल वर्गका पौडेलहरू नेपालमा बसोबास गर्ने गरेको पाइन्छ। कसैकसैले सेता पौडेल र सिग्देल एउटै हुन् भनी उल्लेख गरेका छन्। अर्को थरी कालो पौडेल थापा या बाग मल्ल पनि भन्न रुचाउछन। पौडेलहरु चौबीसै खस गणराज्यका राजगुरु, पण्डित,सैनिक आदि पदहरु समहालेका थिए । सन् २०१४ मा फोरबियर्सद्वारा गरिएको खोज अनुसार सेता तथा काला पौडेल नेपालको सबैभन्दा ठूलो संख्यामा रहेको नेपाली थर हो ।
बसोबास
सेता पौडेलहरू नेपालमा मध्य पश्चिमी पहाडबाट देशभर फैलिएको पौडेल बंशावलीले उल्लेख गरेको छ। उनीहरू आजभन्दा करिव ५ सय वर्ष पहिले मध्य पहाडबाट डोटी, जुम्ला, जाजरकोट, प्यूठान, पाल्पा, कास्की, रामेछाप हुँदै पूर्वको ताप्लेजुङ सम्म पुगेको विश्वास गरिएको छ। हाल भारत, भुटान, म्यानमार लगायत विश्वका अन्य धेरै देशमा पौडेलको बसोबास रहेको पाइन्छ।
कुल पूजाको परम्परा
पौडेलहरूले बराह मष्ट लाई कुलदेवताको रूपमा पूजा गर्दछन्। त्यसैगरी दत्तात्रेय लाई इष्टदेवता का रूपमा पूजा गर्छन्। यिनीहरूले कुनै ठाउँमा बलि दिने चलन पनि छ भने कुनेै ठाउँमा कुलपूजामा बलि नदिई खीर-रोटीले पुजा गर्छन्। बलि दिने चलन मध्यपश्चिमाञ्चलको प्युठान, पश्चिमाञ्चल का बाग्लुङ अर्घाखाँची , स्याङ्जा तथा पुर्वी नेपालका ठाउँहरुमा बराहलाई बोका तथा मष्टलाई भेडाको बलि दिइन्छ ॥
सन्दर्भ सामग्रीहरू
रामेछाप :-रामेछापको माकादुममा रहेका करिव ९०० नौ सय घर धुरीमा पौडेलहरु वसोवास गर्दै आइरहेका छन।कुलदेवता पूजा अथवा देवाली पूजा भनेको आफ्नो कुल देवतालाई खुसि बनाउनको लागि गरिने संस्कार हो । कतै कतै कुल देवतालाई कुलायन पनि भनिन्छ । कुलको नाम फरक फरक हुने भयकाले कुलको पूजा गर्ने तरिका पनि फरक फरक हुन्छ। कुल देवता अथवा कुलायन भन्नाले कुल अथवा वंशमा पूजा गरिने देवता हो । प्रत्यक ठाउनुसार फरक परक छन। यहाका आफ्नै कुल देवता कुलपुजा गर्दा ५ कुलदेवताको पुजा आज गर्दै आइरहेका छन भोक लिनु अगाडी https://www.youtube.com/watch?v=5kNebqkGgJs&t=87s ।   कुनकुलका धामीले कुनवली  लिन्छनत भन्दा  मुन्नल्लीले पाठी, मस्टले वोका,  बार्रले वोका  , रुमालले बेडा तथा वोका,सवलिङगले बोकाको भोगलेने गर्छन  बोका (मेडा)घर धुरीनुसार घरको १ देखिन ५,६ ओटा सम्म हुन्छन  https://www.youtube.com/watch?v=87BuQXFs-vk&t=51s ।
मूकनायक
मूकनायक समाजमा विद्यमान वेदना र विद्रोह प्रकट गर्ने उद्देश्यले सन् १९२० देखि बाबासाहेब आम्बेडकरद्वारा पाक्षिक रूपमा प्रकाशित मराठी पत्रिका थियो । यसको पहिलो अङ्क ३१ जनवरी १९२० मा प्रकाशन गरिएको थियो । आम्बेडकर आफैँ व्यस्त भएको हुनाले उनले छानेका महार जातका पाण्डुरङ्ग नन्दराम भटकरको सम्पादन र ज्ञानदेव ध्रुवनाथ घोलपको प्रबन्धनमा मूकनायकलाई पाक्षिक रूपमा मुम्बईबाट सञ्चालन गरिन्थ्यो । यसको पहिलो अङ्कको अग्रलेख "मनोगत" आम्बेडकरले स्वयम् लेखेका थिए र पत्रिकाका तेह्र अङ्कका लागि पनि विभिन्न लेख लेखेका थिए । छत्रपति राजर्षि शाहू महाराजले मूकनायकलाई ₹२,५०० दान गरी मूकनायकलाई आर्थिक सहयोग गरेका थिए । आम्बेडकरको तत्कालीन कर्मभूमि महाराष्ट्रमा मराठीलाई आधिकारिक भाषाको दर्जा दिइनुका साथै दलित समुदायमा साक्षरता दर कम भएको हुनाले आम्बेडकरले मूकनायकलाई अङ्ग्रेजीको साटो मराठीमा प्रकाशन गरेका थिए ।
यस पाक्षिकको प्रमुख उद्देश्य दलित, गरिब र शोषित जनताको आवाज सरकार र अन्य जनताको समक्ष पुर्याउनु थियो । यसका लागि बाबासाहेब आम्बेडकरले आफ्ना लेखहरूमा बहिष्कृत अस्पृश्य समुदायले भोग्नुपरेका अन्यायमा प्रकाश पारी उक्त समुदायको अभिवृद्धि र उन्नतिका लागि तत्कालीन ब्रिटिस सरकारले चाल्न सक्ने कदमको सुझाव दिन्थे । अस्पृश्य समुदायको विकास र उत्थानका लागि राजकीय सत्ता र शैक्षणिक ज्ञान आवश्यक छ भन्ने आम्बेडकरको मान्यता थियो । ५ जुलाई १९२० मा आम्बेडकर उच्च शिक्षाका लागि लन्डनतर्फ लागेपछि ३१ जुलाई १९२० देखि ज्ञानेश्वर ध्रुवनाथ घोलपलाई पत्रिकाको सम्पादकको पदमा नियुक्त गरिएको थियो ।
पहिलो अङ्क
बाबासाहेब आम्बेडकरले भनेका थिए, "कुनै पनि आन्दोलन सफल हुनका लागि उक्त आन्दोलनको सम्बन्धमा एक पत्रिका हुन आवश्यक छ । पत्रिका नभएको आन्दोलन पखेटा नभएको चरा समान हुन्छ ।" यस पाक्षिकले बहिष्कृत अछुत समुदायको चेतना अभिवृद्धि गरी उनीहरूलाई आफ्नो अधिकारको बारेमा सचेत गरायो । मूकनायकको उद्देश्यको स्पष्टिकरण गर्नका लागि सन्त तुकारामका यी शब्द पर्याप्त छन्:
के गरिरहेका छौ अहिले ? निसन्देह तोडेका छन् उनले ।।१।। फरक पर्दैन संसारमा जो रहेपनि । सार्थक हुन्छ लाजोनी, हुँदैन रुचि ।।२।।
पहिलो अङ्कको सम्पादकीयमा उनले निम्न जन्मप्रतिज्ञा व्यक्त गरेका थिए, "पिछडिएका वर्गले सहन गर्नुपरेका अन्यायमा प्रकाश पर्न र ती समस्याको समाधान गर्न चालिनुपर्ने कदमको बारेमा छलफल गर्नका लागि पत्रिका भन्दा राम्रो कुनै माध्यम छैन । यद्यपि, केही पत्रिका पढ्दा कुनै एक जातिको मात्रै प्रतिनिधित्व गरेको स्पष्ट हुन्छ । अन्तर्निहित रूपमा भन्ने हो भने यसमा कुनै समस्या छैन । तर, जब एउटा जातिको उत्थानका लागि अरू जातिलाई नराम्रो भनिन्छ, तब समस्या उत्पन्न हुन्छ । समाजलाई एउटा डुङ्गासँग तुलना गर्न सकिन्छ । जलमग्न डुङ्गामा एउटा व्यक्तिले अर्को व्यक्तिलाई हानि पुर्याई आफू राम्रो बन्न चाहेपनि अन्ततः दुबै पक्षले नोक्सान व्यहोर्नुपर्छ नै । यसरी नै अरूलाई हानि पुर्याउने व्यक्तिले स्वयम् पनि परिणाम भोग्नुपर्छ । तसर्थ, आफ्नो हितको लागि अरूलाई नराम्रो गर्नु भने हुँदैन ।"
मूकनायकको पहिलो अङ्कमा छापिएको लेख निम्न प्रस्तुत छ: हिन्दु समाज एक मिनार हो र जाति व्यवस्था उक्त मिनारको तल्ला तर ध्यानमा राख्नुपर्ने कुरा के हो भने यो मिनारमा तल माथि गर्नका लागि कुनै सिढी राखिएको छैन । कुनै पनि व्यक्ति जुन तल्लामा जन्म्यो, त्यही तल्लामा मर्नुपर्छ । भुइँ तल्लामा रहेको मान्छे जति सक्षम भएपनि ऊ माथिल्लो तलामा पुग्न सक्दैन । त्यसैगरी माथिल्लो तल्लाको मान्छे जति असक्षम भएपनि उसलाई भुइँ तल्लामा झारिँदैन ।
प्रचलित संस्कृतिमा मूकनायक
गङ्गाधर पानतावणेले मूकनायक शीर्षकमा आम्बेडकरको जीवनी लेखेका थिए ।
नेपालमा रहेका विभिन्न देशका दूतावासहरू
नेपालमा विश्वका विभिन्न देशका दूतावासहरू रहेका छन्। ती दूतावासहरूले आ-आफ्ना देशको कूटनीतिक प्रतिनिधित्व गर्दछन्।
दूतावासमा कन्सुलर शाखाहरू रहेका हुन्छन् जसले प्रवेशाज्ञा (Visa) उपलब्ध गराउने कार्य गर्दछन्।
तिलौरी
तिलौरी सखर वा चिनीको पाकमा तिल टाँसिएको सानो डाँठजस्तो टुक्रे खानेकुरो हो ।
शिवजट्टा
शिवजट्टा धरानको विजयपुरबाट उत्तर फेदमा अवस्थित यो ठाउँलाई पृथ्वीतलमा झरेकी गङ्गाको वेगलाई भगवान शिवको जट्टामा थामेको स्थलको रूपमा मानिन्छ।
गाउँ खाने कथा
कसौडि पाको भात काचो गाउँ खानी कथा खाने कथा नेपाली जनजीव्रोमा चलिआएको ज्ञानगुनसम्बन्धी रमाइलो खेल हो। यो सुन्दाखेरी लय मिल्ने खालको हुन्छ। गाउँ खाने कथाको उत्तर दिन नसक्नेले सोध्नेलाई गाउँ दिनुपर्छ। त्यो गाउँको राम्रो कुरा आफ्नो र नराम्रो कुरा कथा भन्नेको भाग लगाएपछि सोध्ने मानिसले प्रश्नको उत्तर दिने प्रचलन रहेको छ।
केही प्रचलित नेपाली गाउँ खाने कथाहरू:
-लिँडे गाईको पुच्छर
Read more Nepali Gau Khane Katha here.
रिना नाकानिसी
रिना नाकानिसी (中西 里菜) एक जापानी अश्लील चलचित्र अभिनेत्री तथा मोडेल हुन ।
जाल्पादेवी मन्दिर (स्पष्टता)
जाल्पादेवी मन्दिरले निम्न मन्दिरहरूलाई प्रतिनिधित्व गर्छ :-
कोटेश्वर क्याम्पस
कोटेश्वर क्याम्पस काठमाडौँ महानगरको कोटेश्वरमा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
बलभद्र शाह
बलभद्र शाह नेपाली सेनाका जनरल हुन्। उनले नेपाल-तिब्बत युद्धमा नेतृत्व गरेका थिए। कीर्तिमान् सिँह बस्न्यात, अमरसिंह थापा (सानुकाजी) र भोटु पाण्डे उनका नेतृत्वभित्र खटिएका थिए। उनी युद्धमा बिरामी परे । उनी महोद्दम कीर्ति शाहका छोरा हुन् । उनका अर्का भाइ श्रीकृष्ण शाह (चौतारिया) हुन् । उनका भाइले पनि नेपाल-तिब्बत युद्ध लडेका थिए ।
एमी फिसर
एमी एलिजावेथ फिसर (जन्म २१ अगस्ट १९७४) १९९२ मा १७ वर्षको उमेरमा जोय बुट्टाफुकोकी श्रीमती म्यारी जो बुट्टाफुकोलाई कुटेर गम्भिर घाइते बनाइ मेडियाद्वारा "लङ्ग आइल्याण्ड लोलिता" नामले चर्चित अमेरिकी महिला हुन । उनलाई पहिला कर्तव्य ज्यान उद्योगमा मुद्दा चलाईएता पनि पछि फर्स्ट-डिग्री ठुलो कुटपिटमा दोषी ठहर गरी ६ वर्ष जेल सजायँ भयो । १९९९ मा हिरासत मुक्त भए पश्चात उनी पत्रकार तथा लेखिका बनिन र २००७बाट उनी अश्लील चलचित्र क्षेत्रमा प्रवेश गरिन ।
ताप इन्जिन
थर्मोडायनामिक्स र इन्जिनियरिङमा, ताप इन्जिन भनेको तापलाई उपयोगी ऊर्जा, विशेष गरी यान्त्रिक ऊर्जा,जुन पछी मेकानिकल काम गर्न प्रयोग गर्न सकिन्छ, मा रुपान्तरण गर्ने इन्जिन/ यन्त्र हो। ताप इन्जिनले "काम गर्ने पदार्थ" (Working Substance) लाई उच्च तापक्रमबाट न्यून तापक्रमको अवस्थामा ल्याएर यो काम गर्छ    अवस्थाको तापक्रमबाट तल्लो अवस्थाको तापक्रममा ल्याएर गर्छ।
एक तातो स्रोतले थर्मल ऊर्जा उत्पन्न गर्दछ जसले "काम गर्ने पदार्थ"को तापक्रम बढाउँछ। काम गर्ने पदार्थले इन्जिनको काम गर्ने शरीरमा काम उत्पन्न गर्छ जबसम्म चिसो सिङ्कमा तातो स्थानान्तरण गर्दछ जबसम्म यो कम तापक्रम स्थितिमा पुग्दैन। यस प्रक्रियाको क्रममा काम गर्ने पदार्थका गुणहरूको शोषण गरेर केही थर्मल ऊर्जालाई काममा रूपान्तरण गरिन्छ। काम गर्ने पदार्थ गैर-शून्य ताप क्षमता भएको कुनै पनि प्रणाली हुन सक्छ, तर यो सामान्यतया ग्यास वा तरल हुन्छ। यस प्रक्रियाको क्रममा, केही ताप सामान्यतया वरपर हराइन्छ र काममा रूपान्तरण हुँदैन। साथै, घर्षण र तान्नुको कारणले केहि ऊर्जा प्रयोग गर्न योग्य छैन।
ताप इन्जिनहरू र इन्जिनको काम गर्ने चक्र बीच भ्रम हुन सक्छ। सामान्यतया, "इन्जिन" शब्द भौतिक उपकरणको लागि र मोडेलहरूको लागि "चक्र" शब्दको  प्रयोग गरिन्छ।
आज प्रयोग गरिएका विभिन्न ताप इन्जिनको दक्षता (Efficiency) को ठूलो दायरा छ:
यी प्रक्रियाहरूको दक्षता तिनीहरूको तापक्रम अन्तर संग लगभग समानुपातिक हुन्छ। पम्प, कम्प्रेसर जस्ता सहायक उपकरणहरूमा उल्लेख्यानीय उर्जा खपत  हुन सक्छ जसले प्रभावकारी रूपमा दक्षता घटाउँछ।
लिङ्कन कलेज
लिङ्कन कलेज काठमाडौँ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
सन् २०१२को ग्रीष्मकालीन ओलम्पिकमा नेपाल
नेपालले बेलायतको लण्डनमा सम्पन्न सन् २०१२को ग्रीष्मकालीन ओलम्पिकमा १२ जुलाई २०१२ देखि सहभागिता जनायो ।
Athletics pictogram.svg Athletics
Tilak Ram Tharu (१०० metres) and Pramila Rijal (१०० metres) are scheduled to take part in athletic events after gaining two universality places from the IAAF.
Shooting pictogram.svg Shooting
Nepal has been given a wild card in shooting.
Swimming pictogram.svg Swimming
Nepal has gained two "Universality places" from the FINA.
भक्ति शर्मा
भक्ति शर्मा (जन्म: ३० नबेम्बर, १९८९), एक भारतीय पौडी खेल्ने महिला हुन् । उनलाई १४ जनवरी, २०१५ मा अन्टार्कटिका महासागरमा एक डिग्री सेल्सियस (३३.८ f) तापमानमा १.४ मील (२.२५ किमी.) को दुरी ५२ मिनटमा पौडी खेलेर विश्व रिकार्ड बनाउने गौरव हासिल छ । यो उपलब्धि हासिल गर्ने उनी विश्वको सबभन्दा कम उमेरको युवा तथा प्रथम एसियाई महिला हुन् । उनलाई वर्ष-२०११ मा तेनजिंग नोर्गे राष्ट्रीय साहसिक पुरस्कारबाट सम्मानित गरिएको थियो ।
प्रारंभिक जीवन
भक्तिको जन्म मुम्बई मा भयो र उदयपुर, राजस्थानमा लालनपालन । उनले सिम्बायोसिस अंतर्राष्ट्रीय विश्वविद्यालयबाट संचारमा प्रबन्धनमा मास्टर डिग्री सम्मको शिक्षा प्राप्त गरेकी छिन् ।
सुगन्धवाल
सुगन्धवाल नेपालको महाभारत पर्वत शृङ्खलाको १,००० देखि ३,००० मिटरसम्मको उचाइ भएको चिसो, सेपिलो र ओसिलो ठाउँमा प्राय लाली गुराँस भएको जङ्गल, खोल्सा तथा उत्तरपट्टी फर्केका पाखामा बाह्रै मास छरिएर उम्रिएका पाइन्छन्। यो विरुवा वसन्त ऋतुको आगमन पछि मात्र फुल्दछ। यसको जरा २ देखि ४ सेन्टिमिटर लामो १ देखि २ मिलिमिटर मोटो हुन्छ। जमीनभित्र पाइने काण्ड २ देखि ७ सेन्टिमिटर लामो र ८ देखि २० मिलिमिटर मोटो हुन्छ। यो खैरो रङको हुन्छ।
यो विरुवाको पात मुटु तथा अण्डा आकारको हुन्छ। यसको पातको किनारा दाँते हुन्छ। यो विरुवाको फूल स–साना, सेतो र झुप्पा फूलेका हुन्छन्। झुप्पाका फूल गुलाफी रङका हुन्छन्। झुप्पामा तलतिरका फूलहरूका डाँठ लामो र माथितिरका छोटो भइ फूलहरू करीब एकै तहमा देखापर्दछन्। एकै विरुवामा भाले तथा पोथी दुवै फूल पाइदैन।
खेती
सुगन्धवाललाई ओसिलो हावापानी चाहिने भएकाले सामुद्रिक सतहदेखि १,००० देखि ३,००० मि. सम्म उच्चा ओसिलो जग्गामा यसको खेती गर्न सकिन्छ। जमीन चिसो, उर्वर तथा मलिलो भएको हुनु पर्दछ। यसको खेती गर्दा राम्रो गुणस्तर भएको काण्डहरू छुट्याई वा टुक्रा गरी विरुवाहरूलाई सार्नाले अति उत्तम हुन्छ। यसको विजबाट पनि विरुवा उमार्न सकिन्छ।
विरुवा रोपण कार्य वसन्त ऋतुमा गरिन्छ। विरुवाहरूलाई खेतमा सार्नेअघि खेतलाई राम्ररी खनजोत गरी गाईवस्तुको मल (६६० कि. ग्रां प्रति रोपनीमा) हालिन्छ। त्यसपछि मात्र विरुवाहरूलाई ड्याङ्गमा सारिन्छ। एक ड्याङ्गमा सारिएका विरुवा आपसमा ३० से.मीको दुरीमा रहने गरी र एक ड्याङ्गबाट अर्को ड्याङ्गमा विरुवाको दुरी ६० से.मीको फासलमा हुनु पर्दछ। हरेक दुई महिनाको अन्तरमा गोड्नुपर्दछ।
नेपालका निम्न जिल्लाहरूमा यसको खेती गर्न सकिन्छ ः
ताप्लेजुङ्ग, इलाम , संखुवासभा , काठमाडौँ , ललितपुर , भक्तपुर , गोरखा , (खरिवारे , वारा ) , लमजुङ्ग (दुधपोखरी , ताइतिङ) , पर्वत ( धान्द्रुक , जलजला ) , गुल्मी , वाग्लुङ्ग ( ढोरपाटन , मैकाछे ) , रुकुम , दैलेख (दुल्लु ) , जुम्ला , मुगु , कालिकोट , जाजरकोट आदि स्थान।
सङ्कलन
जमीनभित्र रहने काण्ड र जराको सङ्कलन आश्विनदेखि मंसिरसम्ममा गरिनुपर्दछ। २ /२ वर्षमा एक पटक काण्ड र जराहरूलाई खनेर झिक्नु पर्दछ र सोही स्थानमा बोट फेरि उम्रन दिन त्यसको जरा र काण्डका केही भाग छाडी दिनुपर्दछ। यसो गर्दा विरुवा मांसिदैन र पछि धेरै पटकसम्म काण्ड सङ्कलन गर्न सकिन्छ।
सुकाउने तथा संरक्षण
सङ्कलन गरिएका जरा र काण्डमा टाँसिएको माटो टक्टक्याएर झार्नुपर्दछ। त्यसपछि तिनलाई डालो तथा थुम्से वा यस्तै सुहाँउदो भाँडोमा हाली बगेको पानीमा राम्ररी धुनुपर्दछ। सफा जरा र काण्डलाई टुक्रा गरी घाममा वा छहारीमा सुकाईन्छ। सुकेका यी जडीबुटीलाई बोरा वा अन्य थैलाहरूमा पोको पारी बाँधी ओबानो गोदाम घरमा थन्काईन्छ।
उपयोगिता
आयुर्वेदिय पद्धति अनुसार यो मृगी, कम्पवायु , मुर्छा , उन्माद , हैजा , पेट दुख्ने , वायुशमन गर्ने , उत्तेजक इत्यादिको औषधीमा प्रयोग गरिन्छ। प्रमेह (धातु) , रक्त प्रदर , स्वेत प्रदर र तागतको औषधीमा पनि यो प्रयोग गरिन्छ। चिराईतो , गुडुची , वृहती , कण्टकारी , गोखुर , शालपर्णी , पुष्ट–पर्णी र सुगन्धवालको काँढा बनाई खानाले बात , ज्वरोलाई फाईदा गर्दछ। प्रसुति रोगमा पनि यो प्रयोग गरिन्छ। दुखेको ठाउँमा तेलमा मिसाई मालिस गर्नाले धेरै फाईदा तथा आराम हुन्छ। अष्ट सुगन्ध मध्येका यो पनि एक सुगन्ध मानिन्छ।
सखर
सखर वा सक्खर उखु, खजुर, ताड आदिको रस पकाएर जमाइएको, रासायनिक पदार्थद्वारा प्रशोधन नभएको बुको वा डल्लो गुलियो पदार्थ; गुड हो ।
औषधोपचार
एक पाउ ज्वानो धूलो एक पाउ सखर दुबै बराबर राम्ररी मिसाएर विहान\वेलुका तातोपानी सँग १\१ चम्चा सेवन गर्नाले दुई हप्तामै ठिक हुँदै जान्छ । १ दाना फुराएको मरिच मसिनो गरी पिनेर १ चम्चा सखरमा मुछेर सानो–सानो गोली बनाउनुहोस् र दिनको तीन–चार वटा गोली चुस्ने गर्नुहोस्, यस्तो प्रक्रियाले कफ निकालेर खोकी ठीक गराउँछ ।
निशान भगवती मन्दिर
निशान भगवती मन्दिर धनकुटा नगरपालिका वडा नं. ६ मा अवस्थित छ। निशान भगवती मन्दिरको स्थापना १९ सौं शताब्दि मा भएको मानिन्छ। यस मन्दिरमा प्रत्येक दिन नेपाली सेनाबाट खटिएका पूजारीले विधिपूर्वक नित्य पूजा गर्ने गरिएको छ। एकादशी, औशी र आइतवार वाहेक अन्य दिनहरूमा यस थानमा वोका, राँगा, हाँस आदिको वली दिने गरिन्छ। शाही नेपाली सेनाद्वारा वडादशै तथा चैते दशैमा यस मन्दिरमा विधिपूर्वक विशेष पूजा आजा गरी वलिदिने गरिएको छ। यस मन्दिरमा दिनहुँ धेरै श्रद्धालुहरू दर्शन तथा पूजा आजाका लागि आउने गर्दछन्।
जूम भिडियो सञ्चार
जूम भिडियो सञ्चार एक अमेरिकी रिमोट कन्फरेन्सिंग सेवा कम्पनी हो जसको मुख्यालय सान जोसे, क्यालिफोर्नियामा छ। यसले रिमोट कन्फरेन्स सेवा प्रदान गर्दछ जसमा भिडियो कन्फरेन्सिंग, अनलाइन बैठक, च्याट आदी मोबाइल र कम्प्युटरबाट प्रयोग गरिन्छ। जूम धेरै देशहरूमा एक दूर बैठक सफ्टवेयर को रूप मा धेरै लोकप्रियता प्राप्त गरेको छ ।  नेपालमा जूम दूर बैठक सफ्टवेयर प्रयोग गर्ने गरेको पाइन्छ । यो कन्फरेन्सिंग, दूर बैठक, दूर शिक्षा र सामाजिक सम्बन्धको लागि प्रयोग गरिन्छ ।
इतिहास
जूम सन् २०११ मा सिस्को प्रणालीको अग्रणी इन्जिनियर एरिक युआन र यसको सहकार्य व्यवसाय एकाइ वेबएक्सद्वारा स्थापना गरिएको थियो र सन् २०१३ मा प्रयोगमा आएको हो।
ट्रिनिटी इन्टरनेशनल कलेज
ट्रिनिटी इन्टरनेशनल कलेज काठमाडौँ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
जेट इन्जिन
जेट इन्जिन रकेटको सिद्धान्तमा काम गर्ने एक प्रकारको इन्जिन हो। आधुनिक विमानहरूमा मुख्यतया जेट इन्जिनको नै प्रयोग हुन्छ। रकेट र जेट इन्जिनको काम गर्ने सिद्धान्त एउटै हो तर यी दुईमा फरक एउटै हो कि जहाँ रकेटले इन्धन जलाउन अक्सिजन आफैले बोकेको हुन्छ भने जेट इन्जिनले वरपरको हावालाई इन्धनलाई जलाउन प्रयोग गर्छ। त्यसैले जेट इन्जिनहरूले पृथ्वीको वायुमण्डल बाहिर हावा नभएको ठाउँमा काम गर्न सक्दैनन्। अंग्रेजीमा तिनीहरूलाई 'एयर ब्रेथिङ इन्जिन' (Air Breathing Engine) भनिन्छ जसको शाब्दिक अर्थ "हावा सास फेर्ने इन्जिन" हो। जेट इन्जिनहरू आन्तरिक दहन (Internal Combustion Engine) श्रेणीका इन्जिन हुन्  ।
मुक्त कर्म
मुक्त कर्म यो दार्शनिक प्रश्न हो। ऋत्को उपस्थितिमा व्यक्तिलाई मुक्त कर्म गर्ने शक्ति कसरी प्राप्त हुन्छ। ।
मदन भण्डारी मेमोरियल कलेज
मदन भण्डारी मेमोरियल कलेज काठमाडौँ जिल्लामा रहेको एक क्याम्पस हो । यसले त्रिभुवन विश्वविद्यालयसँग सम्बन्धन लिएको छ।
मधुगंगा महादेवस्थान
मधुगंगा महादेवस्थान धनकुटा जिल्लाको भिरगाउँ गाविस वडा नं. ४ मा छ। यो मन्दिर मधुखोलाको किनारामा गुफा भित्र अवस्थित छ। करीब ६० फीट लामो प्राकृतिक गुफाको अन्तमा रहेको शिवलिङ्गलाई महादेवको प्रतीक मानी पूजा गरिन्छ। गुफाभित्र अध्यारो भएको कारणले प्रवेश गर्दा वत्ती लिएर मात्र जान सकिन्छ। यसैको छेउमा लिङ्गेश्वरी देवीको स्थापना गरी ढोका लगाइ राखिएको छ। मंसीरे पूर्णिमा मा यस ठाउँमा मेला लाग्ने गर्छ। मेलामा भक्तजनहरू महादेव स्थानमा धुप अक्षता नैवैद्यले धुमधाम सँग पूजा गरी लिंगेश्वरीलाई वोका, कुखुरा आदि वलिदिने गर्दछन्।
चितुवा
चितुवा (Panthera pardus) फेलिडी परिवार अन्तर्गत पर्ने यो जङ्गली जनावर "Big Cat" समुहमा बाघ, सिंह र जगुआर पछिको चौथो ठूलो जनावर हो। कुनै समय पूर्वी र दक्षिणी एसिया र अफ्रिकाका भूभागहरू साइबेरिया देखि दक्षिण अफ्रिका सम्म पाइने यो जनावर वासस्थानको अभाव र अवैद्य शिकार संगै अस्तित्व संकटको सङ्घारमा पुगेको छ। वर्तमान अवस्थामा मुख्यगरी अफ्रिकाको सहारा क्षेत्रमा सिमित भएको यो जनावर पाकिस्तान, भारत, श्रीलङ्का, नेपाल, मलेशिया र चिनमा केही सङ्ख्यामा पाइन्छ। दिन प्रतिदिन घट्दै गइरहेको यसको सङ्ख्याका कारण यो जनावरलाई पनि IUCNले लोपुन्मुख् जनावरको सुचिमा सुचिक्रित् गरेको छ।
शारिरिक वनोट
फेलिडी परिवारका अन्य जनावरको तुलनामा चितुवाको खुट्टा केही छोटो भएपनि यसको जीऊ केही लामो र खप्पर केही ठूलो हुन्छ। झट्ट हेर्दा अमेरिका तिर पाइने जगुआर जस्तै देखिएपनि यो केही सानो र छरितो शरीरको हुन्छ। यसको शरीरमा हुने पाटाहरू पनि जगुआरको जस्तै देखिन्छन् तर चितुवाको शरीरका पाटाहरू केही बाक्लो अनि साना हुन्छन् र जगुआरको शरीरमा जस्तो केन्द्रिक्रित पाटाहरू पनि हुदैनन्। शरीरमा यस्ता पाटाहरू नभई पूर्ण रूपमा कालो रङ्ग भएका चितुवाहरूलाई प्यान्थर भन्ने गरीन्छ।
पाख्रीबास नगरपालिका
पाख्रीबास नगरपालिका नेपालको पूर्वाञ्चल विकास क्षेत्र अन्तर्गत कोशी अञ्चलमा पर्ने धनकुटा जिल्लामा अवस्थित एक नगरपालिका हो।
जनसङ्ख्या
पाख्रीबास नगरपालिका पाख्रीबास गाविससहित आसपासका सान्ने, फलाँटे, घोर्लिखर्क र मुगा गाविसहरू मिलेर बनेको हो। त्यसैले राष्ट्रिय जनगणना २०६८ अनुसार पाख्रीबास, सान्ने, फलाँटे, घोर्लिखर्क र मुगा गाविसहरूको जनसङ्ख्यालाई जोड्दा पाख्रीबास नगरपालिकाको कूल जनसङ्ख्या १७,९४९ हुन्छ।
परिचय
स्थानीय विकास मन्त्रालयले थप ६१ वटा नयाँ नगरपालिका थप्दा धनकुटा जिल्लामा पाख्रीबास गाविससहित आसपासका सान्ने, फलाँटे, घोर्लिखर्क र मुगा गाउँ विकास समितिहरू लाई समेटेर पाख्रीबास नगरपालिका घोषणा गरिएको हो। पाख्रीबास नगरपालिकाको केन्द्रभने साविकको पाख्रीबास गाविसको कार्यालय रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, ११ उपमहानगरपालिका, १ सय ७९ नगरपालिका र ३ हजार २ सय ७८ गाविस कायम भएका छन्। नयाँ नगरपालिका थपिएपछि नेपालको सहरी जनसङ्ख्याको प्रतिशत ३६ दशमलव ८ पुगेको मन्त्रालयले जनाएको छ।
चुनौती
५ वटा गाविस मिलाएर बनाइएको धनकुटाको पाख्रीबास नगरपालिकाको आन्तरिक आय वाषिर्क करिब ६ लाख छ। हालैको नगर परिषद्ले आगामी वर्षका लागि ५ करोड बराबरको बजेट अनुमान गरेको छ। अधिकांश ग्रामीण बस्ती भएको पाख्रीबासका सडक, शिक्षा, स्वास्थ्य तथा कृषि क्षेत्रको विकास मुख्य चुनौती हो। नगरको आर्थिक, सामाजिक र भौतिक विकासका लागि यिनै चार विषयलाई प्राथमिकतामा राखिएको छ। नवघोषित नगरका सबै स्थानमा १४८ किमि सडक विस्तार भएको छ। तर पाख्रीबास लेगुवाबाहेकका यी कुनै सडकमा नियमित गाडी चल्दैनन्।
हिलेबाट पाख्रीबास बजार हुँदै डिकुरेसम्मको करिब ७ किलोमिटर सडकमा केही अघि गरिएको ओटासिल भत्किसकेको छ। यसैले नगरका सडक व्यवस्थित गर्नु मुख्य चुनौती हो। पुरानो पाख्रीबासबाहेक खासै बजार क्षेत्र विस्तार हुन सकेको छैन।
घोर्लिखर्कको डिकुरे, फलाँटेको बस्तीचोक, मुगाको राम्चे र सान्ने गाविसको पञ्चमी जस्ता स्थान भर्खरै स-साना बजारका रूपमा विकास हुँदैछन्। तथ्यांकअनुसार ८५ प्रतिशत जनतामा विद्युत् सेवाको पहुँच छ। नगरमा मिसाइएका पाँच वटै गाविसका नाममा जम्मा २० रोपनी जमिन छ। खेल मैदानका लागि ५४ रोपनी जग्गा बन्दोबस्त भए पनि पूर्वाधार निर्माण भएका छैनन्।
मुहामद शहाफिक बिन घानी
मुहामद शहाफिक बिन घानी (जन्म: १७ मार्च १९९२) एक सिङ्गापुरका अन्तर्राष्ट्रिय फुटबल खेलाडी हुन् जसले सिङ्गापुर राष्ट्रिय फुटबल टोली र सिङ्गापुर प्रिमियर लिगमा हुगाङ युनाइटेडका लागि आक्रमक मध्यपङ्क्तिको रूपमा मैदान उत्रिने गर्दछन्।
योङ लायन्स
शहाफिकले सन् २०१० मा सिङ्गापुर प्रिमियर लिगमा प्रतिस्पर्धा गर्ने एक क्लब योङ लायन्स आवद्ध भएका थिए भने सन् २०१० देखि सन् २०१२ सम्म ३७ खेलहरूमा उनले उक्त क्लबका लागि कुल ७ गोल गर्न सफल भएका थिए।
लायन्स एक्सआइआई
सन् २०१३ मा शाहफिकलाई लायन्स १२ फुटबल क्लबले आउँदो फुटबल प्रतियोगिताहरूमा खेल्नका लागि छनोट गरेको थियो। सन् २०१३ मलेसिया प्रिमियर लिगको खेलहरूमा उनले ५ गोल गर्नुका साथै ठूलो योगदान थिए जसका कारण उक्त संस्करणको मलेसिया प्रिमियर लिग लायन्स १२ फुटबल क्लबले हात पार्न सफल भएको थियो। २४ अगस्ट २०१३ मा मलेसिया कपको एक खेलमा सारावाकले मुमरलाई थप्पड लागाएका कारण उनलाई बर्खास्त गरेकोमा उनले मुख्य प्रशिक्षक भि सुन्दरमूर्तिको आलोचना गरिएको थियो।
योङ लायन्समा फिर्ता
सन् २०१५ मा उनी पुनः योङ लायन्स फुटबल क्लबमा फर्किएका थिए भने २२ लिग उपस्थिति जनाएका घानीले उक्त क्लबका लागि मात्र ५ गोल गरेका थिए।
गेल्याङ अन्तर्राष्ट्रिय
सन् २०१६ को सिङ्गापुर प्रिमियर लिगको संस्करणका लागि शहाफिकले गेल्याङ इन्टरनेसनल फुटबल क्लबका लागि दुई वर्षका लागि उक्त क्लबमा आवद्ध भएको घोषणा गरिएको थियो तर उक्त संस्करण शुरू हुन भन्दा केही महिना अगाडि प्रशिक्षण लिने क्रममाउनको हड्डी जोड्ने तन्तु च्यात्तिएको थियो जसका कारण उनी ६ महिनाका लागि आरम गर्न सल्लाह दिइएको थियो जसका कारण उनले उक्त संस्करण अन्तर्गत लगभग सबै खेलहरू खेल्नबाट बञ्चित बने। जुलाई २०१६ मा उनी पूर्ण रूपमा निको भई अचानक खेलमा पर्किएका थिए जसका कारण उनले अन्य लिग चरणका खेलहरू पनि खेलेका थिए। चोटपटकबाट मुक्त भएपछि कम्बोडिया राष्ट्रिय फुटबल टोली विरुद्ध एक मैत्रीपूर्ण खेलमा क्लबको लागि गोल गर्दै र लिग खेलमा यस क्लबले बाल्स्टियर खालसालाई २-१ गोल अन्तरले हराउन सफल भएको थियो भने उनलाई राष्ट्रिय टोलीबाट पनि एएफएफ च्याम्पियनसिपमा खेल्नका लागि छनोट गरिएको थियो। घानीले सन् २०१७ को सिङ्गापुर प्रिमियर लिगको एक खेलमा ब्रुनाई डिपिएमएम एफसीको विरुद्धमा पहिलो गोल गरेका थिए भने उक्त खेल गेल्याङ एफसीले २-० गोल अन्तरले जित्न सफल भएको थियो।
हुगाङ युनाइटेड
मलेसिया युकेएम एफसीमा सम्मिलित हुने अफवाह पछि शहाफिकले सन् २०१८ मा हुगाङ युनाइटेडका लागि हस्ताक्षर गरेका थिए।
अन्तर्राष्ट्रिय कार्यकाल
सन् २०१३ मा आयोजित दक्षिणपूर्वश्र एसियन गेम्समा घानीले सिङ्गापुर २३ वर्ष मुनिको फुटबल टोलीको प्रतिनिधित्व गर्दै खेलहरूमा भाग लिएका थिए जहाँ सिङ्गापुरले कास्य पदक जित्न सफल भएको थियो।
१५ अगष्ट २०१२ मा आयोजित हङकङ र सिङ्गापुर बीचको मैत्रीपूर्ण खेलमा घानीले सिङ्गापुर राष्ट्रिय फुटबल टोलीबाट पर्दापण गरेकन थिए। सन् २०१३ चीन विरुद्ध सिङ्गापुरको मैत्रिपूर्ण खेलमा घानीले सिङ्गापुर राष्ट्रिय फुटबल टोलीका लागि पहिलो अन्तर्राष्ट्रिय गोल गर्न सफल भएका थिए।
आइफोन फाइभ
आइफोन फाइभ एप्पल कम्पनीले सन् २०१२, सेप्टेम्बर १२ तारिकका दिन सार्वजनिक गरेको स्मार्ट फोन हो। यो फोन अहिले सम्मकै भरपर्दो , हलुका , र हाई रिजोल्युसन भएको फोन रहेको कम्पनीको दाबी छ । यसको स्क्रिनको आकार ४ इन्चको छ भने १६:९ इन्चमा फोटो र भिडियो हेर्न मिल्छ । यो फोनमा अहिले सम्मकै सबै भन्दा छिटो काम गर्ने प्रोसेसर राखिएको छ जसलाई ए.सिक्स चिप भनिन्छ । आइफोन फाइभ लाई सिक्थ जेनरेसन को श्रेणीमा राखिएको छ। आइफोनको पछिल्लो सँस्कारण आइफोन फोर एसलाई उछिन्दै यसले धेरै प्रयोगकर्ताको मन जित्न सफल भएको थियो । एप्पल कम्पनीले ल्याएको यस आइफोन फाइभमा आउने ओक्टुबरमा आई.ओ.एस. ७ बजारमा ल्याऊँदै छ। यो एप्पल कम्पनीको आफ्नै ओपरेटीङ्ग सिस्टम हो जसलाई क्लोज्ड सिस्टम भनिन्छ।
इतिहास‍
आइफोन फोर एस बजारमा आउने बित्तिकै आइफोन फाइभको हल्ला सुरु भइसकेको थियो। सन् २०१२ जुन ३० तारिकका दिन, यस फोन बजारमा आउने मिति र यसको बनौटको बारे अनुमान गरिएको थियो। तर सन् २०१२ सेप्टेम्बर ४ तारिकका दिन एप्पल कम्पनीले यरबा बुएना सेन्टर उर दि आर्टस्, सन फ्रान्सिस्कोमा एउटा कार्यक्रम आयोजना गर्ने घोषणा गर्यो। सेप्टेम्बर १२, २०१२ का दिन यस फोन सार्बजनिक गरिने भन्दै कम्पनीले विभिन्न मिडियालाई निमन्त्रणा दिएको थियो।
सेप्टेम्बर २१ मा जब आइफोन फाइभको माग आकाशियो, त्यस बेला यस फोनलाई "एक्स्ट्रा अर्डिनरी" नाम दिईयो। यस स्मार्ट फोन जब औपचारिक रूपमा बजारमा ल्याईयो, त्यस बखत सामसुङ्ग कम्पनीले आफ्नो फोनको रुप र ढाँचा लगायत सोफ्टवेर एप्पलले स्विक्रिति बिना प्रकाशित गरेको भन्दै मुद्दा पनि हालेको थियो। यस आइफोन फइभ मा पाहिलेका सेटहरु भन्दा धेरै सुबिधाहरु थपिएको छ। गुगलको 'गुगल म्याप्स' भने यस फोनमा पाइँदैन। यसैको प्रतिफल स्वरुप आइफोन फइभ ले धेरै नकारात्मक प्रतिक्रियाहरु पायो।
मन
मन शरीरको भित्रको त्यो अदृश्य भाग हो जसबाट विचारको उत्पत्ति हुन्छ। यो मस्तिष्कको कार्यशक्तिको द्योतक हो। यो कार्यशक्ति धेरै तरिकाको हुन्छ, जस्तै चिन्तन शक्ति, स्मरण-शक्ति, निर्णय शक्ति, बुद्धि, भाव, इन्द्रियाग्राह्यता, एकाग्रता, व्यवहार, परिज्ञान (अंतर्दृष्टि), इत्यादि।
आइफोन फाइभ
इतिहास‍
आइफोन फाइभ सार्वजनिक गरिएकै दिन एप्पलले आइपोड नानो र आइपोड टच पनि बजारमा ल्याएको थियो। उक्त कार्यक्रममा एप्पलले सेप्टेम्बर १४, २०१२ देखि नै बुकिङ्ग खुल्ला रहने पनि जानकारी गरायो। २४ घण्टा नबित्दै २० लाखको हाराहारिमा बुकिङ्ग भयो। यसरी बुकिङ्ग गरिँदा यो भन्दा अघिल्लो सँस्करणको फोन, आइफोन फोर एस को पनि रेकर्ड तोडिएको कम्पनीको दाबी छ। आएफोन फोर एसको बिक्री तिन दिनमा ५० लाख पुगेको थियो।
नोभेम्बर ३०, २०१२ मा एप्पलले आइफोन फाइभको अन्लक्ड भर्सनपनि बजारमा ल्यायो जसको मुल्य ६४९ अमेरिकी डलर हुन आउँछ।
मुख्य बिषेशता
आइफोन फाइभको मुख्य विशेषता भनेको यसमा भएको आइ.ओ.एस. नामक मोबाइल ओपरेटिङ्ग सिस्टम हो। यसको इन्टरफेस डाइरेक्ट म्यानिपुलेसनमा आधारित छ भने यसमा मल्टि-टच गेस्चर्सको सुबिधा पानि राखिएको छ। यसमा समावेश गरिएको इन्टरफेसले स्लाईडिङ्ग, स्विचेस र बटन्सहरूलाई कन्ट्रोल गर्छ। गेसचर्सले स्वाइप, ट्याप, पिन्च र रिभर्स पिन्च गर्न मदत पुर्याउँछ। त्यसैगरि, यसमा इन्टरनल एक्सेलेरोमिटर्स राखिएको छ जसका कारण केहि एप्सहरुका लागि कमान्ड गर्ने काम गर्छ।
आइफोन फाइभ आइ.ओ.एस. सिक्ससँगै बजारमा ल्याइएको थिइयो जुन सेप्टेम्बर १९ तारिकका दिन सर्वसाधारणका प्रयोजनका निम्ति उपलब्ध गराइयो। यो फोनले हटस्पटको पनि काम गर्दछ जसका मदतले इन्टरनेट प्रयोगकर्ताहरूले वाइ-फाइ, ब्लुतुथ अथवा यु.एस.बि. मार्फत आफ्नो मोबाइलको नेट बाँड्न सक्छन।
पकड क्षमता
आइफोनले गर्न सक्ने १५ अनौठा काम, जुन तपाईलाई थाहा नहुन सक्छ हामी आइफोन दिनमा सयौंपटक प्रयोग गर्छौं, फोन गर्न, म्यासेज गर्न र तस्वीर खिच्न र इन्टरनेट चलाउन । तर, आइफोनमा तपाईको दैनिकीलाई सहज बनाउन र फोन प्रयोगको अनुभवलाई अतुलनीय बनाउन धेरै रोचक फिचरहरु राखिएको छ जसबारे तपाईँलाई अहिलेसम्म थाहा नहुनसक्छ । कतिपय यस्ता फिचर सेटिङ अप्सनभित्र निहीत छन त कतिपय होम स्क्रिन स्लाईड गरेर पनि प्रयोग गर्न सकिन्छ । आउनुहोस् आज हामी तपाईँलाई यस्तै फिचरबारे जानकारी दिंदै छौं ।
१. स्क्रिन नखोली म्यासेज रिप्लाई गर्नुहोस् आइफोनको स्क्रिन लक नखोली पनि तपाईले प्राप्त म्यासेजको रिप्लाई दिन सक्नुहुन्छ । यसका लागि तपाईले आइफोन स्क्रिनको सवैभन्दा माथिल्लो भागबाट स्क्रिन डाउन गरी नोटिफिकेसन खण्डमा जान सक्नुहुन्छ । यहाँ तपाईले म्यासेज रिप्लाई अप्सन देख्नुहुनेछ । त्यसलाई केहीबेर थिचेपछि तपाईले रिप्लाई गर्न सक्नुहुन्छ । यसका लागि स्क्रिन अनलक गरिराख्नु पर्दैन् । २. कुन एपले धेरै ब्याट्री खपत गरिरहेको छ थाहा पाउनुहोस् सधैभन्दा किन आइफोनको ब्याट्री चाँडो सकिइरहेको छ भन्ने थाहा पाउन चाहनुहुन्छ ? यसका लागि तपाईले सेटिङमा गएर ‘जनरल’ भित्र ‘युजेज’ अप्सन खोल्नुहोस् । त्यहाँ भित्र तपाइँले ब्याट्री युजेज अप्सन हेर्नुभयो भने कुन एपले धेरै ब्याट्री खपत गरिरहेको छ भन्ने प्रस्ट जानकारी दिने छ । iphone tips 2 ३. पठाएका अडियो र भिडियो म्यासेज दुई मिनेटमै हराउने बनाउनुहोस्
तपाईँले आफ्नो साथीलाई पठाएका अडियो वा भिडियो सन्देश दुई मिनेटभित्रै नष्ट हुने बनाउन चाहानुहुन्छ भने आइफोनमा यो सुबिधा उपलब्ध छ । यसका लागि तपाईँले सेटिङभित्र म्यासेज अप्सनमा जानुभयो भने त्यहाँ अडियो र भिडियोका लागि अप्सन पाउनुहुनेछ । त्यहाँ तपाईले दुई मिनेटभित्र म्यासेज नष्ट हुने सेवा क्रियाशिल गर्ने अप्सन देख्नुहुनेछ । iphone tips 3 ४. आफ्नो लोकेसन साथीलाई सेयर गर्नुहोस् यदि तपाईँ साथीसँग म्यासेजमा कुरा गर्दै हुनुहुन्छ र आफ्नो लोकेसनबारे नक्सासहित जानकारी दिन चाहानुहुन्छ भने आइफोनमा यो सुबिधा उपलब्ध छ । त्यसका लागि म्यासेजको सवैभन्दा माथि दाहिनेपट्टी रहेको ‘डिटेल’ अप्सन छान्नुहोस् । त्यहाँ तपाईले ‘सेण्ड माइ लोकेसन’ अप्सन छान्न सक्नुहुन्छ । iphone tips 4
५. आफू बसेको लोकेसनबारे साथी र परिवारलाई थाहा दिनुहोस् यदि तपाई आफू कहाँ-कहाँ यात्रा गरिरहेको छु भन्ने सूचना आफ्ना साथी वा परिवारलाई दिन चाहानुहुन्छ भने तपाईले अघिल्लो अप्सनमा भनिएजस्तै प्रकृया फलो गर्नुहोस् । मात्र ‘सेण्ड माई लोकेसन’ को सट्टा ‘सेयर माई लोकेसन’ अप्सन छनौट गर्नुहोस् । लोकेसनको सूचना एक घण्टा, दिनभरी वा सधैभरीका लागि दिनेगरी बिकल्प सेट गर्न सकिन्छ । iphone tips 5
६. निश्चित ब्यक्तिको म्यासेज नआउने बनाउनुहोस् तपाईँले कुनै खास साथीबाट निश्चित समयका लागि म्यासेज नोटिफिकेसन नआउने बनाउन सक्नुहुन्छ । त्यसका लागि तपाई म्यासेज थे्रडमा गएर ‘डु नट डिस्टर्व’ मोड अन गर्न सक्नुहुन्छ । अब सो ब्यक्तिले पठाएको म्यासेज नोटिफिकेसन तपाईको मोबाइल आउने छैन् । iphone tips 6
७. सामूहिक म्यासेजबाट बाहिरिनुहोस् ग्रुप एसएमएस एकैपटक धेरै साथीमाझ पुग्नका लागि सजिलो उपाय हो तर कहिलेकाहीं यो दिक्क लाग्दो पनि हुनसक्छ । यदि तपाई यस्तो सामूहिक एसएमएस संजालबाट बाहिरिन चाहनुहुन्छ भने म्यासेज डिटेलमा गएर ‘लिभ कन्भरसेसन’ अप्सन छान्नुहोस् । iphone tips 7
८. ग्रुप एसएमएसको नामाकरण गर्नुहोस् यदि तपाई कुनै खास मानिसहरूसँग साझा विषयमा सामूहिक छलफल गर्न म्यासेज प्रयोग गरिरहनुभएको छ भने हरेकलाई म्यासेज फरवार्ड र कम्पोज गरिरहनुभन्दा ग्रूपमा पठाउन सजिलो हुन्छ । यस्तो ग्रूपलाई तपाईँले नामाकरण गर्न सक्नुहुन्छ । जस्तो कि कलेजका साथीहरूसँग एउटा ग्रुप, कार्यालय सहकर्मीसँग छलफल गर्न अर्को ग्रुप आदि । ग्रुप नामाकरणका लागि ग्रूपको डिटेलभित्र गएर सवैभन्दा माथि रहेको खाली ठाउँमा ग्रुप नेम राख्न सकिन्छ । iphone tips 8
९. म्यासेज फरवार्ड गर्नुहोस् पहिलोपटक आइफोन प्रयोग गर्नेहरुका लागि सवैभन्दा दिक्क लाग्ने विषय हो- आइफोनमा सजिलैसित म्यासेज फरवार्ड अप्सन नभेटिनु । त्यसका लागि तपाईले इनबक्समा प्राप्त एसएमएसमाथि एकछिन प्रेस गर्नुभयो भने ‘मोर’ भन्ने अप्सन देख्नुहुने छ । मोरमा थिचेपछि तपाईको म्यासेजमा ठिक चिन्ह लागेको देखिने छ र त्यसको तलतिर फरवार्ड चिन्ह देख्नुहुनेछ । फरवार्ड चिन्ह थिचेपछि नम्बर टाइप गर्ने अप्सनमा पुग्नुहुनेछ । iphone tips 9
१०. तपाईँ कहाँकहाँ पुग्नुभयो ? नालीबेली हेर्नुहोस् तपाईर्ं बिगत एक महिनायता कहाँ कहाँ जानुभयो ? यदि त्यसको जानकारी लिन मन छ भने आइफोनले सवै बताइदिने छ । तर, तपाईँको फोनको लोकेसन सर्भिस भने अन भएको हुनुपर्छ । यसका लागि सेटिङ अन्र्तगत प्राइभेसीभित्र लोकसेन सर्भिसमा गई फि्रक्वेन्ट लोकेसन छनौट गर्नुहोस् र हिस्टि्र सेक्सन हेर्नुहोस् । अब तपाईले कुन कुन ठाउँमा कतिपटक पुग्नुभयो सवै देख्न सक्नुहुन्छ । iphone tips 10
११. फोनको वास्तविक सिग्नल थाहा पाउनुहोस् सामान्यतयाः तपाईको फोन स्त्रिनको टपमा देखिने टावरको चिन्ह हेरेर तपाईको फोनमा कति बलियो सिंग्नल छ भन्ने थाहा पाउनुहुन्छ । तर, यस्तो सिग्नल सधै सही नहुन सक्छ । यदि तपाईले सही सिग्नल स्ट्रेन्थ थाहा पाउन मन छ भने फोन डायलरमा गएर एउटा फमूला डायल गर्नुपर्छ । iphone tips 11
१३. ब्याट्रीलाई छिटो चार्ज गर्नुहोस् आइफोनमा सामसुङमा जस्तो बुष्ट चार्जर सुबिधा छैन जसले गर्दा सामान्यतयाः अन्य फोनभन्दा आइफोन चार्जका लागि बढि समय लाग्न सक्छ । तर, तपाईले आइफोनलाई एरोप्लेन मोडमा लगेर अर्थात् फोनको सिग्नल अफ गरेर चार्ज गर्नुभयो तुलनात्मकरूपमा छिटो फोन चार्ज हुने छ । iphone tips 13 १४. भोल्युम बटनले फोटो खिच्नुहोस् आइफोनमा रहेको यो सवैभन्दा आर्कषक फिचर हो जुन तपाईले थाहा नपाउनुभएको हुनसक्छ । ठूलो साइजको आइफोनबाट सेल्फी लिंदा अलिक असजिलो हुनसक्छ फाटो खिच्ने बटन थिच्न । यस्तो अबस्थामा साइडमा रहेको भोल्युम बटन थिचेर पनि सजिलोसित सेल्फी खिच्न सकिन्छ ।iphone tips 14
मन
मनको भाग
फ्रायड नामक मनोवैज्ञानिकको बनावटको अनुसार मनका तीन भागहरूमा वर्गीकृत भएको थियो :
यो मनको लगभग दशौँ हिस्सा हो, जसमा स्वयं तथा वातावरणको बारेमा जानकारी (चेतना) रहन्छ। दैनिक कार्यहरूमा व्यक्ति मनको यसै भागको व्यवहारमा ल्याइन्छ।
यो मनको लगभग ९० प्रतिशत हिस्सा हो, जसको कार्यको बारेमा व्यक्तिलाई जानकारी रहँदैन। यसले मनको स्वस्थ एवं अस्वस्थ क्रियाहरूमा प्रभाव पार्छ। यसको बोध व्यक्तिको आउने सपनाहरूसित हुन सक्छ। यसमा व्यक्तिको मूल-प्रवृत्तिसित जोडिएका इच्छाहरू जस्तै भोक, प्यास, यौन इच्छाहरू दबिरहेका हुन्छन्। मनुष्यले मनको यस भागको सचेतन प्रयोग गर्न सक्तैन। यदि यस भागमा दबेका इच्छाहरू नियन्त्रण-शक्तिबाट बचेर प्रकट भएर त धेरै लक्षणहरू उत्पन्न हुन जान्छन् जसले पछि कुनै मनोरोगको रूप लिन सक्छन्।
यो मनको सचेतन तथा अचेतनको बीचको भाग हो, जसलाई मनुष्यले चाहेमा प्रयोग गर्न सक्छ, जस्तै स्मरण-शक्तिको त्यो भाग जसलाई व्यक्ति प्रयास गरेर कुनै घटनालाई सम्झना गर्नमा प्रयोग गर्न सक्छ। फ्रायडले कार्यको अनुसार पनि मनको तीन मुख्य भागहरूम वर्गीकृत गरेका छन्।
यो मनको त्यो भाग हो, जसमा मूल-प्रवृत्तिका इच्छाहरू (जस्तै कि उत्तरजीवित यौनता, आक्रामकता, भोजन आदि सम्बन्धी इच्छाहरू) रहन्छन्, जसले चाँडै संतुष्टि चाहन्छ तथा आन्न्द र पीरका सिद्धान्तमा आधारित हुन्छन्। ती इच्छाहरू अतार्किक तथा अमौखिक हुन्छन् र चेतनामा प्रवेश गर्दैनन्।
यो मनको सचेतन भाग हो जसले मूल-प्रवृत्तिका इच्छाहरूलाई वास्तविकता अनुसार नियन्त्रित गर्छ। यसमा सुपर-ईगो (परम अहम् वा विवेक)को प्रभाव पर्दछ। यसको आधा भाग सचेतन तथा अचेतन हुन्छ। यसको प्रमुख कार्य मनुष्यलाई तनाव वा चिन्ताबाट बचाउनु हो। फ्रायडको मनोवैज्ञानिक पुत्री एना फ्रायड अनुसार यो भाग डेढ वर्षको आयुमा उत्पन्न हुन्छ जसको प्रमाण यो हो कि यो आयु पछि नानी आफ्ना अंगहरूलाई चिन्न थाल्छन् तथा उनमा अहम् भाव (स्वार्थीपन) उत्पन्न हुन्छ।
यो मनको त्यो भाग हो जुन अहम्बाट सामाजिक, नैतिक जरूरतहरूको अनुसार उत्पन्न हुन्छ तथा अनुभवको एक भाग बन्छ। यसको अचेतन भागलाई अहम्-आदर्श (ईगो-आइडियल) तथा सचेतन भागलाई विवेक भन्छन्। ईगो (अहम्)को मुख्य कार्य वास्तविकता, बुद्धि, चेतना, तर्क-शक्ति, स्मरण-शक्ति, निर्णय-शक्ति, इच्छा-शक्ति, अनुकूलन, समाकलन, छुट्याउने प्रवृत्तिलाई विकसित गर्नु हो।
मनोरोग चिकित्सा
चिकित्सा विज्ञानको एक महत्त्वपूर्ण शाखा जुन कि मनोरोगहरूको उपचार, निदान एवं निवारण सँग सम्बन्ध राख्छ।
मनोविज्ञान
विज्ञानको त्यो शाखा हो जसमा मनका सामान्य क्रियाको अध्ययन गरिन्छ। मनोवैज्ञानिकहरूलाई प्रशिक्षणको लागि चिकित्साको ज्ञान जरूरी छैन, यसैले मनोवैज्ञानिक प्राय केवल मनोरोगहरूको जाँच-पडताल (न कि उपचार)मा सहयोग दिन्छन्।
मनोविश्लेषण
मनोरोगहरूको उत्पत्तिको कारणहरूको पत्ता लगाउन एउटा विधि जुन केही प्रकारका मनोरोगहरू, जस्तै हिस्टीरिया आदिको उपचारमा पनि सहायक हुन्छन्। यसको लागि मनोरोग चिकित्सा वा मनोविज्ञानको जानकारी हुनु आवश्यक हुन्छ।
आध्यात्मिक
मन एक भूमि मानिन्छ, जसमा संकल्प र विकल्प निरंतर उठिरहन्छन्। विवेक शक्तिको प्रयोग गरेर राम्रो र नराम्रोको अन्तर छुट्याइन्छ। विवेकमार्ग अथवा ज्ञानमार्गमा मनको निरोध गरिन्छ, यसको पराकाष्ठा शून्यमा हुन्छ। भक्तिमार्गमा मनलाई परिणत गरिन्छ, यसको पराकाष्ठा भगवानको दर्शनमा हुन्छ।
आइफोन फाइभ
पकड क्षमता
१५. एकैपटकमा १० वटासम्म फोटो खिच्नुहोस् सामान्यतया गुडिरहेको बस्तु खिच्दा वा हुलमुलमा खिचेको फोटो बिग्रने डर हुँदा एकैपटक मल्टिपल सट खिच्नुपर्ने हुन्छ । सामान्यतयाः महंगा डीएसएलआर क्यामेरामा मात्र यस्ता सुबिधा उपलब्ध हुन्थे । तर, अब तपाईले आइफोनबाटै एक सेकेण्डमा १० भन्दा बढि तस्वीर खिच्न सक्नुहुन्छ । यसका लागि तपाईले फोटो खिच्ने बटन थिचिराख्नुपर्छ । ब्रस्ट फोटोका रूपमा यी तस्वीरु तपाईको मोबाइलमा सेभ हुनेछन् ।
इन्दिरा नाथ
'''प्रो. इन्दिरा नाथ''' (जन्म १४ जनवरी १९३८) एक भारतीय प्रतिरक्षा वैज्ञानिक हुन्। उनी भारतकी अग्रणी महिला वैज्ञानिक र कुष्ठ रोगको एक अंतरराष्ट्रीय स्तरमा जनिने विशेषज्ञ हुन्। उनीले लेप्रा-ब्लू हैदराबादमा पीटर रिसर्च सेंटरको निदेशकको रूपमा कुष्ठ रोगको बिरुद्ध भारतको तर्फबाट युद्ध गर्दै अहम भूमिका निभाउन सफल भइन्।
शिक्षा एवं वृत्ति
इन्दिरा नाथले अखिल भारतीय आयुर्विज्ञान संस्थान (एम्स), नयाँ दिल्लीबाट एमबीबीएस गरिन्। १९७० को दशकमा उनीले आफ्नु करियरको सुरुवात गरिन् र ब्रिटेनमा अनिवार्य अस्पताल प्रशिक्षणको पश्चात एमडी (पैथोलजी)को लागि अखिल भारतीय आयुर्विज्ञान संस्थानमा फर्केर आइन्।
सेभिए, ओहायो
सेभिए एक गाउँ हो । जुन् मेदिना काउन्टी, ओहायो, संयुक्त राज्य अमेरिकामा पर्दछ । २००० जनगणना अनुसार, यहाँको जन संख्या २,१६० थियो ।
भूगोल
सेभिएको अवस्थिति °N, °W (४१.०१५६२०, -८१.८६४३६३) रहेको छ ।
संयुक्त राज्य जनगणना विभाग अनुसार, यस गाउँको क्षेत्र फल २ वर्ग माइल (५.२ किमि²) रहेको छ जस मध्यर पूरै भाग जमीन हो ।
जनसङ्ख्या तथ्याङ्क
जनगणना [३] २०००, अनुसार त्यहाँ २,१६० मानिसहरू रहेका छन्, ८०८ गृहस्थहरू, र ६११ परिवारहरू यस गाउँमा रहेका छन् । जन घनत्व १०७०.९ प्रति वर्ग माइल (४१२.९/किमि²) रहेको थियो। प्रति वर्ग माइल ४१९.९को औसत जनघनत्व (१६१.९/वर्ग किमि) र ८४७ आवासीय इकाइहरू रहेका थिए । आनुवंशिक बनावटमा ९८.५% गोरा, ०.१९% अफ्रिकन अमेरिकन, ०.२३% आमेरिकी आदिवासी, ०.०५% यसियाली, र ०.१९% अरु दुई या बढि जातीहरू रहेका थिए । हिस्पानीक या ल्याटिनीको जनसङ्ख्या कुल जनसङ्ख्याको ०.६५% रहेको थियो ।
त्यहाँ ८०८ गूहस्थहरू थिए जस मध्ये ३६.१% हरूको १८ वर्ष मूनिका सन्तान थिए जो तिनीहरूसँग बसिरहेका थिए, ६४.७% साथ वसिरहेका बैबाहिक दाम्पतिहरू, ८.२% हरूमा श्रीमान बिनाको गृहस्थ महिला , र २४.३% परिवार रहित थिए । कुल मध्ये २०.९% गृहस्थ एकल हरूको थियो भने ८.५%मा ६५ वर्ष या माथिका एक्लै बसिरहेका बृद्धबृद्धा रहेका छन् । औसत गृहस्थ आकार २.५८ र औसत परिवार आकार २.९७ रहेको थियो ।
गाउँको जनसङ्ख्या २५.५% १८, वर्ष मुनिका ६.०% १८ देखि २४ सम्मका, ३१.९% २५ देखि ४४का, २२.६% ४५ देखि ६४का, र १४.०% ६५ वर्ष माथिका रहेका थिए । औसत उमेर ३७ साल थियो । हर १०० महिलाहरूको लागि ८९.० पुरुषहरू थिए । हर १८ वर्ष माथिका १०० महिलाहरूको लागि ८४.० पुरुषहरू थिए ।
गाउँमा एक घरको लागि औसत आय ४७,९३५ डलर थि यो ,र एक परिवारको लागि औसत आय ५४,८४४ डलर थियो । पुरुषहरूको औसत आम्दानी $४१,३३९ र महिलाहरूको $२५,००० रहेको थियो । गाउँको प्रतिव्यक्ति आय $२२,६४४ थियो । करिब २.४% परिवार र ३.७% जनसङ्ख्या गरीबीको रेखा मुनि रहेका थिए, ३.३% १८ वर्ष मुनिका र ५.३% ६५ वर्ष र माथिका ।
जालन्धर जिल्ला
जालन्धर जिला भारतको पन्जाब राज्यको दोआबा क्षेत्रको एउटा जिल्ला हो। जिल्ला मुख्यालय जालन्धर शहर हो।
भारतको विभाजन हुनुभन्दा पहिले, जालन्धर जालन्धर डिभिजनको मुख्यालय पनि थियो, जसका घटक जिल्लाहरू जालन्धर, होशियारपुर, लुधियाना, फिरोजपुर र कांगडा थिए। पन्जाब को विभाजन हुँदा सम्पूर्ण जालन्धर डिभिजन भारत को सम्मानित गरिएको थियो।
मध्यकालीन
जालन्धर १०५८ र १०९८ को बीच इब्राहिम शाहको शासनकालमा फारसियन गजनवीद साम्राज्य को हिस्सा बन्यो, र १२४० सम्म, यो दिल्ली सल्तनत का एक शत्रु थियो। [2] १२९८ मा, एक सेना उलुघ खान र जफर खान को नेतृत्वमा युद्ध मा पराजित, र चग़ताई ख़ानत को मंगोल आक्रमणकारी पछाडी हटन बाध्य भए
१३९८ मा तैमूर द्वारा दिल्लीको बरख़ास्तगी र लुटले दिल्ली सल्तनतलाई गम्भीर रूपले कमजोर बनायो र देशमा अराजकताको अवधि शुरू भयो। १४१६ मा, जालन्धर का गभर्नर, तुगान खान सरहिंद के गवर्नर की हत्या गरियो, र पछि खिजर खान को विरुद्ध विद्रोह, पराजित भन्दा पहले।  जसरथ खोखरले जालन्धर भर मा छापा मारी एक शृङ्खला को नेतृत्व गरे जब उनी सुल्तान को अधिकार लाई चुनौती दिए। [2] १४४१ मा, जालन्धर बहलोल लोदीको अधिकारमा आयो जो लाहौर प्रान्तको गभर्नर नियुक्त भएका थिए। लोदी जसरथ को साथ शान्ति कायम गरे, गरे र १४५० मा दिल्ली को संप्रभु भए।
मुगल
जब बाबर १५२४ मा उत्तरी भारत मा गरेका आक्रमण थिए उही दौलत खान लोदी लाई जालन्धर को जागीर दिएका थिए, जसको उक्साहट मा उनी आएका थिए। अर्को वर्ष लोदीले विद्रोह गरे र बाबरबाट पराजित भए। १५४० मा, बाबरका छोरा हुमायूँलाई शेर शाह सूरीले निष्कासित गरे र जालन्धर सुर साम्राज्यको हिस्सा बन्यो। १५५५ मा हुमायूँको फिर्तामा, जालन्धर उसका जनरल बैराम खान र पछि अकबरको कब्जामा गयो। जबकि अकबर हेमू संग लड्नको लागि पूर्व मा गएका थिए, सिकंदर सूरी ले जिल्लाको उत्तरमा चमिअरी मा लाहौर का गभर्नर खिजर खान, लाई हराए। जालन्धर मा अकबर को फिर्ता मा, मुगल आधिपत्य पुनः स्थापित भएको थियो।
अकबरको शासनकालमा, जालन्धर शहर उनको टकसाल शहरहरू मध्ये एक भयो। १५९४ मा, करतारपुर को शहर गुरु अरजन द्वारा अकबर द्वारा प्रदान जमिन मा स्थापित भएको थियो। जहाँगीर र शाहजहाँ को शासन काल मा क्षेत्र को पूर्वाधार मा महत्वपूर्ण सुधार देखीयो, र धेरै गाँउहरू स्थापित भए। फिल्लौर शहर यस अवधिको हो, जब यो दिल्ली देखि लाहोर सडक मा एक सेराइ को लागि चयन गरीएको थियो, जबकि नूरमहल को शहर जहाँगीरकी पति नूरजहाँ द्वारा पुन: स्थापित गरीएको थियो, जो त्यहाँ हुर्किएको विश्वास गरिन्छ। जालन्धर मा मुगल प्रशासनिक अधिकार मुहम्मद शाह का शासनकाल सम्म चल्यो, सम्राट द्वारा जारी जिला मा भूमि अनुदान को महत्वपूर्ण सङ्ख्या द्वारा प्रमाणित हुन्छ।
दुर्रानी
नादर शाह को भारत मा आक्रमण, १७३९ मा दिल्ली को बर्खास्तगी मा समाप्त, प्रभावी ढङ्ग मा मुगल शाही शक्ति को समाप्त भयो। आफ्नो चौथो आक्रमण को दौरान, नूरमहल लुटिएको थियो र यसका निवासीहरू लाई हत्या गरिएको थियो। १७५६ मा, जस्सा सिंह रामगढिया द्वारा सैन्य सहयोग प्राप्त जालन्धर निवासी आदिना बेग ले अफगान जनरल सरबुलांद खान लाई हराए र जालन्धर कब्जा गरे। १७५८ मा, अदिना बेग को उक्साहट मा, मराठाहरूले पन्जाब माथि आक्रमण गरे, अफगान लाई हराए, र पूरै प्रान्त को गभर्नर को रूप मा आदिना बेग स्थापित भए।  अदिना बेग १७५९ मा मरे, र १७६१ मा अफगान फर्किए, पन्जाब को नियन्त्रणमा लिएर र मराठाहरूलाई बाहिर निकाले।
सिख
आदिना बेग को मृत्यु जालन्धर मा सिख प्रभाव को बृद्धि को शुरूआत को साथ भयो, धेरै सरदारहरू १७५९ बाट आफ्नो संपत्ति को अधिग्रहण मिति निर्धारण साथ। दल्लेवालिया मिसल, बाह्र सिख मिसलहरू मध्ये एक हो जुन यस अवधि को दौरान पन्जाब मा हावी हुन को लागि जिला को दक्षिणी छोरहरूमा उत्पन्न भयो। १७६६ मा खुशाल सिंह को फैजुल्लापुरिया मिसल ले जालन्धर शहर मा कब्जा गर्‍यो र त्यसपछि जिल्ला मा आफ्नो शक्ति स्थापित गरे।
बेलायती
पहिलो एंग्लो-सिख युद्ध र दोस्रो एंग्लो-सिख युद्ध को समयमा कुनै महत्वपूर्ण युद्ध जालन्धर मा भएको थिएन। १८४६ मा ब्रिटिश विजय पछि, जालन्धर ईस्ट इंडिया कम्पनी को नियन्त्रणमा गयो र ट्रस्ट सतलज राज्यहरू को हिस्सा बन्यो।
जब १८५७ को भारतीय विद्रोह शुरू भयो, जालन्धर रणनीतिक रूपबाट पन्जाब र दिल्ली के बीच सञ्चार को एक मुख्य लाइन को रूप मा महत्वपूर्ण थियो। विद्रोहको घटना जालन्धर र फिल्लौर छाउनीमा उत्पन्न भएको हो, तर उनीहरूलाई ८औं फुटले दबायो, जो अगाडि बड्न कपूरथला को रणधीर सिंह, जोन निकोलसनको सैन्यदल र शेर मुहम्मद खानको नेतृत्वमा तिवाना घोडा द्वारा बलियो बनाइएको थियो।
१८५८ मा, जालन्धर ब्रिटिश राज का हिस्सा बन्यो र १८६३   में प्रशासनिक रूप मा पञ्जाव प्रान्त को हिस्सा बन बन्यो।
पन्जाब मा प्लेग को पहिलो मामला १८९७ मा खट्कर कलान को गाउँ मा रिपोर्ट गरिएको थियो।